'U Mare Granne, chiamate cchiù frequendemende ""rada de Mare Granne"" purcé stonne sembre puggiate le nave ca aspettane, jè separate da 'u Mare Piccele da 'nu cape ca 'u chide a gurfe, oriendate verse l'isole artificiale ca costituisce 'u nucleo origgenale d'a cetate, cullegate a 'u reste d'u territorie grazie a 'u Ponde de Porta Napule e 'u Ponde Girevole. 'U Mare Granne jè ppure separate da 'u Mar Ionio da 'u Cape San Vito e dalle Isole Cheradi de San Pitre e San Paolo. Ste urteme furmescene 'n'archipelaghe piccinne ca chiude precise precise l'arche ideale ccrejate da 'a baia naturale d'u Mare Granne.

'A Thailandie jè 'a sede de assaje reggione sciugrafeche distinde, pe' 'na vanne corresponnende a lle gruppe provingiale. 'U nord d'u Paise jè mundagnuse, cu 'u punde cchiù ìrte corresponnende ad 'u monde Doi Inthanon a 2.576 metre. 'U nordest jè costituite da ll'ìrtechiane d'u Khorat, e confine ad est cu 'u jume Mekong. 'U cendre d'a naziune jè 'nvece dominate d'a valle pe' 'na granna vanne chianeggiande d'u jume Chao Phraya, ca se scètte jndr'ô gurfe d'u Siam. 'U sud jè costituite da ô stritte ponde de terre de ll'istme de Kra ca se allarije jndr'à penisole malese. Sus ô gurfe d'u Siam e sus 'u mare de lle Andamane sonde presende 'nu munne de isole, le quale, cu praje vianghisseme e attrezzature turisteche spettaculare e a ll'avanguardie, sonde une de lle prengepále fonde de ricchezze d'u paise de le uèmmene franghe. Alcune nome sonde Phuket, Phi Phi Island, Koh Samui, Koh Lanta etc..

'U Gange tène l'origgene suve da ll'Himalaya nnande 'a confluenze de sèje jume: l'Alaknanda ca 'ngondre 'u Dhauliganga a Vishnuprayag, 'u Nandakini a Nandprayag, 'u Pindar a Karnaprayag, 'u Mandarini a Rudraprayag e pe' spiccià 'u Bhagirathi a Dev Prayag (da quiste punde 'u jume jè canosciute c'u nome de Gange) jndr'ô state indiane de l'Uttarakhand. 'U Bhagirathi jè conziderate 'a vanne iniziale sàtte-sàtte d'u jume, e le sorgènde sove tènene origgene 'nzign'u ghiacciaje de Gangotri, a 'n'altitudene de 7.756 metre sus a 'u levèlle d'u mare. 'U jume jè alimendate a ll'inizie da l'acque ca descènne da 'na serie de ghiacciaje 'mbrà cui quidde d'u Nanda Devi e d'u Kamet.

Barroso s'ète laureate jndr'à giurisprudenze jndr'à ll'Universetate de Lisbona e jndre studie europèe jndr'à ll'Universetate de Ginevra jndr'ô 1985. Jndre quèste urteme universetate hé cchiù nnande ppegghiàte pure 'nu master ijndre scienze polìteche, laureannose ccu 'na tese sus a lle rapporte 'mbrà 'ndegrazione europèe e sisteme polìteche purtughese.

'A costruziona soje avenìe accumenzate jndr'à 'u 1853, sus a 'u suole donate da 'a marchese Pizziferri e sus a 'nu proggette de l'architette A. Bruni de Napule e avenìe combletate a cure de l'allore arciprevete Andonie Ladiana. Le fatìe spicciarene jndr'à 'u 1931 sus a 'nu disegne de l'ingegnere Giulio Giorgis de Rome.